Tabadut-is: D imesribeg n waman, yettruḥu di lexrif yettuɣal-d di tefsut, d imesrifeg tettaweḍ tfekka-s alma d settin isantimen seg uqarru ɣer uẓeɛkuk, Awtem-is d azegzaw deg uqarru alma d tamgerḍt-is, yesɛa azagzag d amellal yennḍen ɣef temgerḍt-is, ikemmel-as-d cwiṭ n uqahwi tazagurt-is d taqehwit iruḥen ɣer temlel, adis-is d amellel iruḥen ɣer tebrek, iḍarren-is d iččiniyen, iḍuḍan-is d imlebḍen icerkiten uglim acku yis-sen i yettɛummu, ma d aqamum-is d amlebbeḍ yesɛan tuɣmas am umencaṛ, ma d tawtemt d taqehwit yakk, d imesribeg i teččen ayen yettidiren deg waman am: iselman, imqerqeren, timerdeddac, imɣan imecṭaḥ aked ijremḍen, d imesrifgen yettarwen alma d 16 ar 20 n tmellalin di taggara n tefsut, ttiɣimant tmellali-is alma d 28 n wussan, arraw nsen sumata ttefɣen-d d iwraɣen, d imesrifeg yettidiren di teẓgi n Rric sin iḥebbasen n waman., deg yinnan n temnaḍt-a: qqaren Ay leḥḥu am ubrik lmaɛna-s ilaḥḥu s laɛqel yarra ileḥḥu ittabrak. d ayen i d-yenna DALLET Jean-Marie yefka-d kan isem-is s tefransist: Abrik/Ibrak: Canard.2 b. Azeṛzuṛ